text: इसको लेकर एआईएमआईएम के अध्यक्ष असद्दुदीन ओवैसी ने भी सवाल उठाए हैं. वहीं जदयु ने माना है कि बिहार सरकार से इस मामले में चूक हुई है. वहीं इस पर जवाब देते हुए विनोद सिंह ने कहा है कि वे कटिहार महाशिवरात्रि मनाने के लिए लौटे थे न कि वेलेंटाइन डे मनाने के लिए. उन्होंने कहा कि मैं शारीरिक रूप से भले यहां मौजूद हूं लेकिन मेरा मन शहीद जवान के परिवार के साथ है. मैं इसपर कोई राजनीतिक टिप्पणी नहीं करना चाहता लेकिन जल्द ही जवान के परिवार से जाकर मुलाकात करूंगा. गौरतलब है कि बिहार के रहने वाले आरपीएफ जवान मुजाहिद खान ने जम्मू कश्मीर के करन नगर में हुए आतंकि हमले में जान गवां दी थी जिसके बाद उनके शरीर को उनके गांव लाया गया. लेकिन उनके अंतिम संस्कार के समय नीतीश सरकार का एक भी नेता वहां उपस्थित नहीं था.